Vihara Déwi Welas Asih

Vihara Déwi Welas Asih atawa Kelenténg Tiao Kak Sie mangrupaken wangunan vihara anu adegna di Jalan Kantor No. 2 Kampung Kamiran, Kelurahan Panjunan, Kecamatan Lemahwungkuk, Kota Cirebon, Jawa Kulon. Vihara Déwi Welas Asih nyaéta salah sahiji Vihara pangkolotna di Cirebon, salian ti Vihara Talang jeung Vihara Pemancar Keselamatan.

 Arsitéktur 
Di sisi jalan aya hiji papan pananda nu nuduhkeun yén Vihara Déwi Welas Asih di Cirebon téh kaasup kana wangunan cagar budaya, kalayan taun ngadegna dicatet taun 1595. Pas di gigireun katuhu na, nangtung gapura asup ka jero Vihara Dewi Welas Asih nu wangunna siga Candi Bentar—salah sahiji gaya arsitéktur nu mindeng kapanggih dina candi atawa pura dina tradisi Hindu.

Di hareup vihara katempo lukisan-lukisan leutik gaya Tionghoa nu warnana biru ngora, disusun ngurilingan motif buleudan warna beureum, konéng, jeung biru. Hiasan melengkung nu nyambung silih kait di tengahna nambahan rasa éndah, ditambah deui ku hiasan kembang warna kayas.

Wangunan Vihara Déwi Welas Asih mibanda struktur simetris, dihias ku ornamén naga nu hulu na ngarah ka luhur di bagian wuwungan, neundeun kesan saolah-olah éta naga keur ngibing. Di sisi katuhu jeung kénca ti munara pondok pikeun ngaduruk kertas duit keur karuhun, nangtung sabangsaning patung singa penjaga (Ciok Say), kalayan tembok gigir dihias ku motif buleudan.
jmpl|Déwi Welas Asih (Déwi Kwan Im Posat)
Wuwungan vihara bentukna melengkung siga pelana, nu jadi ciri has wangunan Tionghoa. Di tengahna aya hiasan sasatoan mitologis suku opat, mibanda tanduk jeung cula, sisik, buntut nu bergerigi, jeung kawas aya cakra seuneu di tonggongna—sigana éta téh ngagambarkeun sasatoan Kilin.

Pas di handapeun wuwungan, baris opat ornamén nu siga benteng bertingkat, lengkep jeung balkon anu dipager ku awi, sarta masing-masing mibanda dua munara numpuk di sisi kénca jeung katuhuna. Patung-patung leutik katempo nyekel pedang di dua leungeun, siga-siga keur ngajaga éta wangunan tina serangan.

Panto asup ka vihara dihias ku dua lampion coklat bergaris nu wangunna silinder, jeung gambar naga héjo nu sirah jeung siripna warna konéng. Di tukangeunna, katingali dua lampion leutik séjén nu warna na beureum emas. Hiasan-hiasan di sabudeureun panto asup méré kesan éndah nu has. Di jero vihara, altar utama ayana di bagian tengah jeung jadi pusat pangbaktingan pikeun Déwi Kwan Im Posat, atawa Dewi Welas Asih, nu ngaranna ogé dijadikeun ngaran pikeun éta vihara.

 Rujukan 

Kategori:Artikel Wiki Cagar Budaya 2.0